Einar Kvarving Aarvig

Einar Kvarving Aarvig (født 16. desember 1976 i Oslo) er  serie- og filmanmelder og tidligere redaktør av FilmMagasinet.

Han er fast filmkritiker i Dagbladet og P6 Rock og er en del av panelet i Serieprat, Aftenpostens podkast om TV-serier. Han skriver i filmpublikasjonene Rushprint og Z Filmtidsskrift.

Han har anmeldt film på TV 2 fra 2000, først i ungdomsprogrammet Sone 2, deretter i God morgen Norge og Waschera. Han har vært redaksjonssjef i FilmMagasinet fra 2005.

Aarvig har vært filmredaktør i FHM og Mann og har hatt filmspalte i Det Nye.

Han har studert sosiologi ved Universitetet i Oslo og filmvitenskap ved Høgskolen i Lillehammer og har jobbet i Norsk filminstitutt, Gullruten, Produsentforeningen og Kortfilmfestivalen.

Aarvig jobber også som filmformidler og foredragsholder og er tilknyttet Den kulturelle skolesekken.  

Han vokste opp i Spydeberg og blogger sporadisk på einis.net.

Filmografi 
 Tomme Tønner – DJ

Referanser

Eksterne lenker
 

TV 2-journalister
Norske filmkritikere